钦定古今图书集成/方舆汇编/边裔典/第063卷
## 钦定古今图书集成/方舆汇编/边裔典/第063卷

| 钦定古今图书集成 方舆汇编 第六十三卷 |

| |

第六十三卷目录

𠆿夷部汇考

晋〈安帝一则〉

于麾部汇考

晋〈安帝一则〉

竭叉部汇考

晋〈安帝一则〉

陀历部汇考

晋〈安帝一则〉

乌苌部汇考〈乌仗那〉

晋〈安帝一则〉

北魏〈宣武帝景明一则　永平二则　孝明帝神龟一则　正光一则〉

唐〈太宗贞观一则〉

图考〈一则〉

宿呵多部汇考

晋〈安帝一则〉

犍陀卫部汇考〈乾陀卫　业波　乾陀　乾陀罗　业波罗　健驮逻〉

晋〈安帝一则〉

北魏〈孝明帝正光一则〉

唐〈太宗贞观一则〉

图考〈一则〉

竺刹尸罗部汇考

晋〈安帝一则〉

弗楼沙部汇考

晋〈安帝一则〉

那揭部汇考

晋〈安帝一则〉

唐〈太宗贞观一则〉

罗夷部汇考

晋〈安帝一则〉

跋那部汇考

晋〈安帝一则〉

毗荼部汇考

晋〈安帝一则〉

边裔典第六十三卷

晋

### 安帝 年释法显入西域至𠆿夷国按晋书不载按释法显佛国记住鄯善一月日复西北行十五日到𠆿夷国𠆿夷国僧亦有四千馀人

皆小乘学，法则齐整。秦土沙门至彼，都不预其僧例。
法显得符行堂公孙经理，住二月馀日，于是还与宝
云等共为𠆿夷国人，不修礼义，遇客甚薄。智严、慧简、
慧嵬遂返向高昌，欲求行资。法显等蒙符公孙供给，
遂得直进西南。行路中无居民，涉行艰难，所经之苦，
人理莫比。在道一月五日，得到于阗。〈按记由于阗至子合由子合至

“于麾” 、于阗子：合见前。

晋

### 安帝 年释法显入西域至于麾国

按《晋书》不载。按释法显《佛国记》：“自子合国南行四
日，入葱岭山，到于麾国安居。安居已止，行二十五日，
到竭叉国。”

晋

### 安帝 年释法显入西域至竭叉国

按《晋书》不载。按释法显《佛国记》：“自于麾行二十五
日，到竭叉国，与慧景等合植。其国王作般遮越师。般
遮越师，汉言五年大会也。会时请四方沙门皆来。云
集已，庄严众僧坐处，悬缯旛盖，作金银莲华，著缯座
后，铺净坐具。王及群臣，如法供养，或一月、二月，或三
月，多在春时。王作会已，复劝诸群臣设供供养，或一
日”、二日、三日、五日。供养都毕，王以所乘马鞍勒自副，
使国中贵重臣骑之，并诸白㲲、种种珍宝、沙门所须
之物，共诸群臣发愿布施。布施已，还从僧赎。其地山
寒，不生馀谷，唯熟麦耳。众僧受岁已，其晨辄霜，故其
王每赞众僧，令麦熟，然后受岁。其国中有佛唾壶，以
石作色，似佛钵。又有佛一齿，国人为佛齿起塔，有千
馀僧，尽小乘学。自山以东，俗人被服，粗类秦土，亦以
㲲褐为异，沙门法用转转胜，不可具记。其国当葱岭
之中，自葱岭已前，草木果实皆异，唯竹及安石榴、甘蔗三物与汉地同耳。从此西行，向北天竺。

晋

### 安帝 年释法显入西域至陀历国

按《晋书》不载。按释法显《佛国记》：“竭叉国西行向北
天竺，在道一月，得度葱岭。葱岭冬夏有雪，又有毒龙，
若失其意，则吐毒风雨雪，飞沙砾石。遇此难者，万无
一全。彼土人人即名为雪山人也。度岭已，到北天竺，
始入其境。有一小国，名陀历，亦有众僧，皆小乘学。其
国昔有罗汉，以神足力，将一巧匠上兜术天，观弥勒
菩萨长短色貌，还下刻木作像，前后三上观，然后乃
成。像长八丈，足趺八尺。斋日常有光明，诸国王竞兴
供养，今故现在于此。”顺岭西南行十五日，其道艰阻，
崖岸险绝。其山唯石壁立千仞，临之目眩，欲进则投
足无所。下有水名新头河，昔人有凿石通路施傍梯
者，凡度七百度。梯已，蹑悬緪过河，河两岸相去减八
十步。九驿所记，汉之张骞、甘英皆不至。众僧问法显：
“佛法东过，其始可知耶？”显云：“访问彼土人，昔云：古老
相传，自立弥勒菩萨像后，便有天竺沙门赍经律过
此河者，像立在佛泥洹后三百许年，计于周氏平王
时。由兹而言，大教宣流，始自此像。非夫弥勒大士，继
轨释迦，孰能令三宝宣通。边人识法。”固知冥运之开
本非人事。则汉明之梦有由而然矣。渡河便到《乌苌
国》。

晋

### 安帝 年释法显入西域至乌苌国

按《晋书》不载。按释法显《佛国记》，“从陀历国渡河，便
到乌苌国。”乌苌国是正北天竺也，尽作中天竺语。中
天竺所谓中国俗人，衣服饮食，亦与中国同。佛法甚
盛。名众僧住止处为僧伽蓝，凡有五百僧伽蓝，皆小
乘学。若有客比丘到，悉供养三日。三日过已，乃令自
求所安。常传言：“佛至北天竺。即到此国已，佛遗足迹
于”此，迹或长或短，在人心念，至今犹尔。及晒衣石、度
恶龙处，亦悉现在。石高丈四，阔二丈许，一边平。慧景、
道整、慧达三人先发，向佛影那竭国。法显等住此国
夏坐，坐讫南下到宿呵多国。